                                                     Z A P I S N I K

                                25. sjednice Vijeća Mjesnog odbora Gračani,
                                   održane u srijedu, 21. lipnja 2023. u
                          objektu MO Gračani, Isce 15, s početkom u 18:00 sati


NAZOČNI ČLANOVI VIJEĆA:
Mirjana Štengl, Mladen Sabljić, Zdenka Novak, Luka Perić, Tomislav Čegelj, Mirna Varga

ODSUTNA VIJEĆNICA: Ines Udodovsky 

Predsjedava: Mirjana Štengl

Zapisnik vodi: Mirna Varga

Predsjednica konstatira da je prisutan dovoljan broj članova Vijeća MO da Vijeće može pravovaljano odlučivati, otvara 25. sjednicu Vijeća Mjesnog odbora Gračani te konstatira da je zapisnik 24. sjednice jednoglasno usvojen.

DNEVNI RED

[bookmark: _Hlk136182569]1. Popis prioriteta za plan komunalnih aktivnosti za 2024. – donošenje Zaključka
2. Tekuća problematika
[bookmark: _Hlk136183472]3. Pitanja, prijedlozi i obavijesti

Ad 1 Popis prioriteta za plan komunalnih aktivnosti za 2024. – donošenje Zaključka

Predsjednica napominje kako smo nedavno dobili na uvid PKA za 2024. godinu te na sjednici moramo odrediti prioritete koje smatramo važnima za područje našeg mjesnog odbora. Napominje kako smatra da su sve stavke važne, ali da bismo se trebali fokusirati na vodu, kanalizaciju i plinsku mrežu, uz nekoliko dodatnih stvari.
Prolazili smo kroz sve stavke u PKA, a postavilo se i pitanje ispravnosti troškovnika oko određenih stavki, jesu li sve u kunama ili eurima.
Izdvojili smo hortikulturnu obnovu DV Vjeverica, što smo naznačili kao prioritet. Vezano za DV, vijećnik Čegelj je postavio pitanje zašto nema komarnika na novoj stolariji u vrtiću, a vezano za slične propuste u projektima naglasio da bi bilo dobro da vijećnici u MO dobivaju na uvid projektnu dokumentaciju prije početka aktivnosti na projektima kako bismo mogli intervenirati u projekt i učiniti ga kvalitetnijim.
Vijećnik Perić pita možemo li ubaciti rasvjetu u tunel na Dolju te uređenje lijeve strane parka ispred tunela.
Od prioriteta za 2024. godinu izdvojeni su sljedeći prioriteti:
1. Javnoprometne površine – asfaltiranje Gračanskih stuba + asfaltiranje ulice Majcenov puta (prva polovica) + asfaltiranje ulice Graščica + asfaltiranje ulice Medveščina, dio ulice prema kućnom broju 42s + asfaltiranje ulice Gračansko šetalište
2. Igralište i zelene površine – DV Vjeverica Gračani 9a: realizacija hortikulturnog uređenja vanjskog okoliša, drugi dio + izgradnja dječjeg igrališta Nad tunelom + izgradnja i hortikulturno uređivanje okretišta Gračansko dolje
3. Vodoopskrba – izgradnja vodoopskrbnog cjevovoda za ulicu Gračanska cesta od kućnog broja 9 – 21a + izgradnja vodoopskrbnog cjevovoda za ulicu Okrugljak od kućnog broja 4 – 12
4. Odvodnja – izgradnja javnog kanala u ulici Gračanska cesta od kućnog broja 9 – 21a + izgradnja javnog kanala u ulici Okrugljak od kućnog broja 4 – 12 + izgradnja javnog kanala u ulici Gračec od kućnog broja 2 – 12
5. Prenesene akcije – izgradnja javnog kanala u ulici Gračansko dolje od kućnog broja 8 – 56 + izgradnja javnog kanala u ulici Svibanjčica, odvojak do kućnog broja 6d + izgradnja javnog kanala u ulici Nad tunelom, odvojak na području katastarske čestice 1175 
6. Dodatno – rekonstrukcija dječjeg igrališta na Iscu + postavljanje oglasnih ploča: kod zgrade mjesnog odbora, kod Osnovne škole Gračani, na Mihaljevcu – na ulazu u kvart, ispod igrališta Nad Tunelom (gdje će izgraditi drvene stube od stanice prema tunelu)

Ad 2 Tekuća problematika

MO je otvorio raspravu i o slučaju Zvečaj, dovršetak izgradnje kanalizacije koja je zapela, a vezano za osobu koja je zadužena za područje Podsljemena. Tražimo ured mjesne samouprave Podsljeme da ispita i pronađe rješenje tog problema.
Pitanje Zvečaja je otvoreno još na prošloj sjednici VMO te danas postavljamo isti upit.

Ad 3 Pitanja, prijedlozi i obavijesti

VMO Gračani traži da na prvu sjednicu u jesen dođe netko iz mjesne samouprave tko će vijećnike uputiti kako ispravno napisati sve potrebno vezano za MKA, kako bismo najučinkovitije radili i ne brkali ovlasti s drugim razinama lokalne vlasti/samouprave (zapravo edukacija o ovlastima MO).
Dogovoreno je da se iduća sjednica VMO održi 5. srpnja 2023., a sjednica nakon te 29. kolovoza 2023., uz mogućnost eventualne telefonske, odnosno online sjednice.

Sjednica završila u 19:00 sati

KLASA: 024-08/23-003/1250
URBROJ: 251-13-11-2/003-23-2
Zagreb, 15. lipnja 2023.

Zapisnik obradila:
Mirela Gašpert Bertić 


Zapisničarka:						Predsjednica MO Gračani:
Mirna Varga		                       			Mirjana Štengl





